b'\n_START_ARTICLE_\nRisuj\xc3\xa4rvi (Kangasala)\n_START_SECTION_\nMaantietoa\n_START_PARAGRAPH_\nLammen pinta-ala on 1,0 hehtaaria ja se on 150 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Se sijaitsee Huhtalan l\xc3\xa4nsipuolella peltoalueen mets\xc3\xa4nrajassa. Sen rantaviivan pituus on 400 metri\xc3\xa4 ja sen rannat ovat mets\xc3\xa4maata, joka sijaitsee peltomaiden l\xc3\xa4hell\xc3\xa4. Lammella ei ole kartan mukaan saaria ja se on autio. Sinne ei tule tiet\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Vesij\xc3\xa4rven valuma-alueella (35.73), jonka Vesij\xc3\xa4rven l\xc3\xa4hialueeseen se kuuluu. Lammen vedenpinnan korkeus on 102,4 metri\xc3\xa4 mpy. Siihen on johdettu yksi mets\xc3\xa4oja ja sen laskuoja l\xc3\xa4htee kaakkoisp\xc3\xa4\xc3\xa4st\xc3\xa4. Oja virtaa peltoalueen reunaa it\xc3\xa4\xc3\xa4n ja se laskee yli kahden kilometrin p\xc3\xa4\xc3\xa4ss\xc3\xa4 Vesij\xc3\xa4rven Suolahteen.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa lampi on merkitty nimett\xc3\xb6m\xc3\xa4n\xc3\xa4 karttaan. Huhtalan peltoaujkean kohdalla sijaitsi silloin vain niittymaita ja kolme torppaa. Lammelle johti kuitenkin kahdesta suunnasta polku._NEWLINE_Vuoden 1954 peruskartassa oli joka puolella lampea peltomaata, joita viljeltiin viel\xc3\xa4 1961. Vuoden 1975 kartassa lammen l\xc3\xa4nsipuoliset pellot oli metsitetty.'